GGC เดินเครื่องผลิต “กลีเซอรีนบริสุทธิ์” แห่งที่ 2 กำลังผลิต 20,000 ตัน/ปี
GGC เดินเครื่องผลิต “กลีเซอรีนบริสุทธิ์” แห่งที่ 2 กำลังผลิต 20,000 ตัน/ปี
2 ธ.ค. 2563

บริษัท โกลบอลกรีนเคมิคอล จำกัด (มหาชน) หรือ GGC แจ้งว่าโครงการโรงงานผลิตกลีเซอรีนบริสุทธิ์ แห่งที่ 2 ของบริษัท ซึ่งตั้งอยู่ในพื้นที่เขตประกอบการอุตสาหกรรมไทยอีสเทิร์น อำเภอหนองใหญ่ จังหวัดชลบุรี ได้เริ่มดำเนินการผลิตเชิงพาณิชย์ (COD) เมื่อวันที่ 1 ธ.ค.ที่ผ่านมา
สำหรับโรงงานผลิตกลีเซอรีนบริสุทธิ์ แห่งที่ 2 มีกำลังการผลิตติดตั้ง (Nameplate Capacity) กลีเซอรีนบริสุทธิ์ 20,000 ตัน/ปี  โดยกลีเซอรีนบริสุทธิ์ เกิดจากการนำกลีเซอรีนดิบ ซึ่งเป็นผลิตภัณฑ์พลอยได้จากกระบวนการผลิตเมทิลเอสเทอร์มาผ่านกระบวนการกลั่นจนได้เป็นกลีเซอรีนบริสุทธิ์ ผลิตภัณฑ์ดังกล่าวสามารถนำไปใช้ในอุตสาหกรรรมยา อุตสาหกรรมอาหาร ตลอดจนอุตสาหกรรมสุขอนามัยส่วนบุคคล